മത്സരത്തില് അക്കാര്യം തങ്ങള്ക്ക് സഹായകമായി ലോര്ഡ്സിലെ ചരിത്ര ജയത്തെക്കുറിച്ച് വിരാട് കോഹ്ലി 151 റണ്സിന്റെ ചരിത്രജയമാണ് ഇംഗ്ലണ്ടിനെതിരെ ലോര്ഡ്സില് വെച്ചു നടന്ന രണ്ടാം ടെസ്റ്റില് ഇന്ത്യ സ്വന്തമാക്കിയത്. മത്സരത്തിന്റെ നാലാം ദിനം അവസാനിക്കുമ്ബോള് നേരിയ മുന് തൂക്കം ഇംഗ്ലണ്ടിനായിരുന്നുവെങ്കിലും, അവസാന ദിനം അവിശ്വസനീയ പ്രകടനം പുറത്തെടുത്ത് ഇന്ത്യ വിജയത്തിലേക്ക് കുതിച്ചെത്തുകയായിരുന്നു. ഈയൊരു വിജയം ഇന്ത്യന് ക്രിക്കറ്റിന്റെ ചരിത്രത്താളുകളില് എഴുതിവെക്കപ്പെടും എന്നതുറപ്പ്. അതേ സമയം മത്സര ശേഷം ഈ തകര്പ്പന് ജയത്തെക്കുറിച്ച് സംസാരിച്ച ഇന്ത്യന് നായകന് വിരാട് കോഹ്ലി, മൈതാനത്തെ സമ്മര്ദ്ദം തന്റെ ടീമിന്റെ വിജയത്തിന് കാരണമായെന്നും അഭിപ്രായപ്പെട്ടു. മത്സരത്തിന്റെ രണ്ടാമിന്നിംഗ്സില് മികച്ച ബാറ്റിംഗ് കാഴ്ച വെച്ച മൊഹമ്മദ് ഷമി, ജസ്പ്രിത് ബുംറ എന്നിവരെ ഇതിനൊപ്പം പ്രശംസിക്കാനും കോഹ്ലി മറന്നില്ല. മുഴുവന് ടീമിനെക്കുറിച്ചോര്ത്തും ഞാന് വളരെയധികം അഭിമാനിക്കുന്നു. പദ്ധതികള് ആസൂത്രണം ചെയ്തതിന് ശേഷം ഞങ്ങള് അതില് ഉറച്ചു നിന്നു. ആദ്യ മൂന്ന് ദിവസങ്ങളില് പിച്ച് കാര്യമായി ഒന്നും വാഗ്ദാനം ചെയ്തില്ല. ആദ്യ ദിനമായിരുന്നു ഏറ്റവും വെല്ലുവിളി. സമ്മര്ദ്ദത്തില് വീണതിന് ശേഷം രണ്ടാമിന്നിംഗ്സില് ഞങ്ങള് കളിച്ച രീതി, ജസ്പ്രിതും, ഷമിയും അങ്ങേയറ്റം മികച്ചു നിന്നു. ഞങ്ങളുടെ രണ്ടാമിന്നിംഗ്സില് ഫീല്ഡിലുണ്ടായിരുന്ന പിരിമുറുക്കം, അവിടെ സംഭവിച്ച കാര്യങ്ങള്, അത് ഞങ്ങളെ സഹായിച്ചു. കോഹ്ലി പറഞ്ഞു നിര്ത്തി. അതേ സമയം ലോര്ഡ്സ് ടെസ്റ്റിലെ വിജയത്തോടെ അഞ്ച് മത്സര പരമ്ബരയില് ഇന്ത്യ 10 ന് മുന്നിലെത്തി. നേരത്തെ ട്രെന്റ് ബ്രിഡ്ജില് വെച്ചു നടന്ന ആദ്യ ടെസ്റ്റ് സമനിലയില് കലാശിച്ചിരുന്നു. പരമ്ബരയിലെ മൂന്നാം മത്സരം ഈ മാസം 25 ന് ലീഡ്സില് ആരംഭിക്കും.